פרודים

פרודים היא קומדיית מצבים ישראלית אשר שודרה בערוץ 2 של הזכיינית רשת החל מ-17 באוקטובר 2015 ועד לסיומה ב-18 בינואר 2016 במשך 13 פרקים. את הסדרה יצר, כתב וביים, דניאל לפין.

הסדרה מתרכזת בארבעה חברים במשבר גיל הארבעים, שלא מתבגרים ונקלעים לסיטואציות מוזרות. פתיח הסדרה מלווה בשיר "לא פוגע" של להקת הדורבנים שגם מתנגן במעברי הסצנות בפרקים.

עלילת הסדרה
הסדרה מגוללת על סיפורם של ארבעה חברי ילדות במשבר גיל הארבעים, שביום אחד מוצאים את עצמם מחוץ למערכת הזוגית שלהם, ומתחילים חייהם מחדש כפרודים. הם מנסים להשלים מספר דברים שהפסידו כאשר היו במערכת יחסים כמו שמירה על הכושר, להתחיל עם נשים ומנסים להיות גבריים יותר.

דמויות

דמויות ראשיות
אריאל קליינמן (יוסי מרשק): איש קופירייטר, חולה ניקיון וחסר רגש לחבריו. אריאל נפרד מאשתו לפני כמה חודשים, באמצע התגרשו. גר אצל ההורים ואז עובר לדירה חדשה. במהלך העונה התחיל לצאת עם גלי, קרדיולוגית וחברת ילדות של אחותו.
נדב שרתוק (רון שחר): איש יפה תואר, שומר על הכושר, בעל חברת סטארט-אפ. בוגד באשתו ומועף מהבית, מנסה לחזור אליה. בסוף העונה רוצה לחזור לנינה החברה של אשתו אשר איתה בגד ובטעות שולח את ההודעה לשתיהן והן "מחליטות" לעשות איתו שלישייה אך לבסוף הן מכות אותו.
רני פדידה (קובי מימון): עורך דין עסוק, נוירוטי, מתנהג בטיפשות, לרוב לבוש בחליפה. הוא אהב את אשתו, עד שהיא בגדה בו עם לקוח שלו, שטרוזמן. בפרק הסיום מתחיל לצאת עם אחת המלצריות במסעדה.
שמואל (שמוליק) ינקו (פיני קידרון): איש מאוד חם ואוהב. חבר טוב ואוהב לאכול. התגרש מאשתו ומאז גר עם אמו. לרוב אומר להתרכז באנרגיות חיוביות. חוזר לאשתו בפרק הסיום.

דמויות משניות
רונה (אפרת בוימולד) - פרודתו של נדב, בגד בה והעיפה אותו מהבית.
הילה (שירי גדני) - פרודתו של רני, בגדה בו עם שטרוזמן.
נינה (שירה קצנלנבוגן) - המאהבת של נדב.
אסנת (איילת רובינסון) - פרודתו של אריאל, רוצה לשמור איתו על קשר ולרוב מתנהגת כאילו הם עדיין ביחד.
גלי וינר (רוני הדר) - הייתה חברה טובה של אחות של אריאל בתיכון, נדלקה על אריאל.
דובק (מוני מושונוב) - המורה לספורט בנערותם של החברים, מחפשים אותו כדי שיאמן אותם.
אלי שטרוזמן (יניב ביטון) - הלקוח של רני, שתופס אותו עם אשתו, מה שמוביל לפרידה שלהם, רני שונא אותו.
שירי (נינה קוטלר) - גרושתו של שמוליק, בפרק האחרון חוזרת אליו אחרי שחשב שבאה להזמין אותו לחתונה שלה.

שידור הסדרה
הסדרה החלה את שידוריה ב-17 באוקטובר 2015 בערוץ 2, ושודרה בימי רביעי ושבת לאחר "מהפכה במטבח". פרק הבכורה הניב רייטינג של 22% אחוזים. ב-1 בנובמבר הזכייניות, קשת ורשת החליפו ימי שידור, והסדרה עברה לשדר בימי שני לאחר מהפכה במטבח, ולאחר מכן גם אחרי "אבודים".

קישורים חיצוניים

"פרודים" באתר "רשת"
העמוד הרשמי של "פרודים" בפייסבוק
ביקורות:
 
 
 

קומדיות מצבים ישראליות
סדרות טלוויזיה ישראליות שעלו לשידור בשנות ה-2010
רשת: תוכניות וסדרות
ערוץ 2: תוכניות וסדרות
קומדיות משפחתיות ישראליות